God: Verlosser en Regter - www.bybelkennis.co.za
God: Verlosser en Regter
by Coen Slabber · Published 13/01/2017 · Updated 14/12/2016
If Jesus, the Lord of Love and Author of Grace spoke about hell more often, and in a more vivid, blood-curdling manner than anyone else, it must be a crucial truth – Tim Keller
God is die Regter oor ons sondes, maar Hy is ook die Verlosser van sondaars. God is die Regter wat sonde haat; God het die sondaars lief.
God vergewe volledig
Want so groot as die afstand tussen hemel en aarde is, so groot is sy liefde vir dié wat Hom dien. So ver as die ooste van die weste af is, so ver verwyder Hy ons oortredings van ons af (Psalm 103:11 – 12). Ek is getrou aan Myself, Ek dink nie meer aan jou sondes nie (Jesaja 43:25). Maar as ons ons sondes bely – Hy is getrou en regverdig, Hy vergewe al ons sondes en reinig ons van alle ongeregtigheid (1 Johannes 1:9). Dit is die goeie nuus van die evangelie: as ek my rug op die sonde keer en op Christus vertrou, vind ons uit dat Hy die prys betaal het vir ons sondes. As gevolg van die kruis is ons volledig vergewe.
Hy genees volkome
God vergeef nie net volledig nie, maar Hy genees ook volkome. Natuurlik moet ons die sonde in ons verlede haat, maar ons hoef nie ons hele lewe lank met die pyn van berou te leef nie. Ons mag nie toelaat dat die sondes in ons verlede ons van die vrede wat God vir ons voorberei het, beroof nie. Lees weer die verhaal van die sondige vrou wat agter Jesus gaan staan het, haar trane van sy voete met haar hare afgedroog het en Hom met kosbare reukolie gesalf het. Jesus sê vir haar: Jou sondes is vergewe … Jou geloof het jou gered. Gaan in vrede (Lukas 7:48 – 50).
Hy herstel volledig
Hy vergewe al ons sondes en reinig ons van alle ongeregtigheid (1 Johannes 1:9). Jy loop nie rond met 'n bordjie om jou nel waarop geskrywe staan: Sondaar, nie. God kyk nie na jou en sien jou sondes raak nie. God kyk na jou en sien die geregtigheid van Christus. God verlos en Hy herstel. Hy kan selfs slegte dinge gebruik en iets goed daaruit voortbring. Dink net aan Josef se woorde aan sy broers wat hom as slaaf verkoop het: Julle wou my kwaad aandoen, maar God wou daarmee goed doen (Genesis 50:20).